Åre
        
         (sted i Sverige)
Store norske leksikon,Geografi,Verdens geografi,Europa,Sveriges geografi
Åre, sted i Jämtland i Sverige, ved Åresjön (Indalsälven) rett sør for Åreskutan; 2925 innbyggere (2016). Stedet er et velutviklet vintersportssted som årlig arrangerer verdenscupkonkurranser i utfor.
Kommunen Åre kommune grenser til Norge i vest. Den har et areal på 7263 kvadratkilometer og 11 626 innbyggere (2019). Kommunen har store fjellområder og vidstrakte skog- og myrområder. I de høyeste områdene i Sylarna (1761 meter over havet) finnes isbreer. Jernbaneforbindelsen Östersund–Trondheim går gjennom kommunen. Kommunesentrum Turisme er den viktigste inntektskilden. Kommunesenter er Järpen (1581 innbyggere), 25 kilometer øst for Åre sentrum. Ved Duved like vest for Åre sentrum er reist et monument til minne om general Armfelts katastrofale tilbaketog vinteren 1718–1719 under Den store nordiske krig. Fjellet Åreskutan, mellom Åresjön og Kallsjön, 1420 meter over havet, er et betydelig vintersportssted med store alpinanlegg, og en taubane som ble innviet i 1909. Les mer i Store norske leksikon Jämtland Eksterne lenker Åre kommunes nettsider Visit Åre – offisiell besøksguide